Pablo Atchugarry

Pablo Atchugarry (Montevideo, 1954ko abuztuaren 23a) artista eta eskultore uruguaitarra da.

Biografia 
María Cristina Bonomi eta Pedro Atchugarry Rizzoren hiru seme-alabetatik bigarrena izan zen. Bere anaia nagusia Alejandro Atchugarry, abokatua, Ekonomia ministroa izan zen Jorge Batlle gobernuan eta bere anaia txikia psikiatra eta idazlea da. Pablok artera dedikatzeko gogoa oso txikitatik sentitu zuen eta aitaren laguntza izan zuen, margolaritzarekin hasi zen adierazpide gisa eta gero eskulturan sartu zen zementua, burdina eta egurra bezalako materialekin.  

1970eko hamarkadaren amaieran, Montevideon, Buenos Airesen, Porto Alegren eta Brasilian hainbat erakusketa egin ostean, Espainiara, Frantziara eta Italiara ikasketa bidaiak egin zituen. 1978an bere bakarkako lehen erakusketa egin zuen Italiako Lecco hirian (Como lakua). 1980-1981 bitartean, bidaiatzen jarraitu zuen eta bere pintura-lanak erakusten jarraitu zuen Stockholmen, Lucernan, Luganon, Munichen, Zurichen, Londresen, Malmon, Parisen eta Bogotan. 1982an Italian finkatzea erabaki zuen, Leccon. 1987an bere lehen banakako eskultura erakusketa egin zuen, Milango Bramantino Kriptan. 1989an hasi zen obra monumentalak egiten, egun espazio publikoak eta bilduma pribatuak integratzen dituztenak.

Obra 
Bere lehen zementuzko eskultura 1971koa da (Zaldia). 1979an bere lehen eskultura egin zuen Carraran, “ La Lumière ”, marmolarekin.  Michelangeloren Vatikanoko Pietatearen marmolezko bertsioa sortu zuen, 1983an amaitutako Carrarako marmolezko 12 tonako bloke batean exekutaturiko lana 

2002an Carrarak Michelangelo saria eman zion bere ibilbide artistikoa aitortzeko.

Fundazioa eta museoa 
2007an Pablo Atchugarry Fundazioa sortu zuen Manantialesen (Uruguai) artearen eta publikoaren arteko topagune bat sortzeko helburuarekin,  eta harrezkero bere lana eta egoitza Italiako Lecco eta Manantialesen artean banatu ditu.

Fundazioaren lokaletan artistaren tailerra, Eskultura Monumentalen Nazioarteko Parkea -Octavio Podestá, Rimer Cardillo eta Atchugarry beraren lanekin, erakusketa eta ekitaldietarako espazioak eta gela didaktiko bat daude.  

2022an, Atchugarry MACA Arte Garaikideko Museoa inauguratu zen jabetza berean, Carlos Ott arkitektoak diseinatutako eraikina, 5.000 metro koadro, 4 erakusketa areto, zinema areto bat eta aire zabaleko antzoki bat dituena.  MACA agendak aldi baterako erakusketak proposatzen ditu, Pablo Atchugarryren bilduma iraunkorra agertzeaz gain, besteak beste , Julio Le Parc, Carlos Cruz-Diez, Joaquín Torres García, Ernesto Neto eta Carmelo Arden Quin artisten 100 lan baino gehiago biltzen dituena, besteak beste.

Erreferentziak

Kanpo estekak 

Atchugarry fundazioa

Uruguaiko eskultoreak
Uruguaiko artistak